Marta Vieira da Silva (Dois Riachos, Alagoas, 1986. február 19. –), ismertebb nevén Marta brazil női labdarúgó csatár, aki az NWSL-ben érdekelt amerikai Orlando Pride játékosa, ezenkívül tagja a brazil női labdarúgó-válogatottnak, amely ezüstérmet nyert a 2004-es, valamint a 2008-as nyári olimpián. Őt választották meg Aranylabdásnak (MVP) a 2004-es FIFA U19-es női labdarúgó-világbajnokságon (hat gólt szerzett a tornán), ahol Brazília a negyedik helyen végzett. 2006-ban ő volt az év labdarúgója. A 2007-es női labdarúgó-világbajnokságon megnyerte az Aranylabdát, amit a legjobb játékos kap, és az Aranycipőt is, amit a gólkirálynak ítélnek oda.